Luettelo digimoneista M–O
M > Monzaemon

Monzaemon muistuttaa jättiläismäistä keltaista nallekarhua, jolla on punaiset viirusilmät. Monzaemon on normaalisti kiitettävän voimakas Ultimate-tason digimon, joskin Digimon Adventuressa hän oli yksi kaikkien aikojen heikoimmista Ultimate-tason digimoneista. Monzaemonin hyökkäyksiä ovat Heart Attack (Sydänhyökkäys), Virus Attack (Virushyökkäys), Hug ("Iso hali"), Bunbun Punch ja Love Song. Sydänhyökkäyksessä Monzaemon ampuu satoja pieniä sydämiä, jotka ovat väriltään joko sinisiä tai punaisia. Siniset sydämet tuottavat surua ja vangitsevat vastustajan, kun taas punaiset sydämet tuottavat iloa. Halihyökkäyksessä Monzaemon halaa uhriaan kovaa tukehduttaen hänet. Monzaemon voi myös iskeä vastustajaansa molemmilla käsillään tai hurmata vastustajansa rakkauslaululla.
Monzaemon on pohjimmiltaan rauhallinen digimon, joka vartioi digimonien synnyinmaata, kuten myös Elecmon. Valtava pehmolelu on vaarallinen vain, kun sen vartioimaa aluetta vahingoitetaan, lukuun ottamatta sitä, kun se joutui Devimonin pahan rattaan valtaan, ja muuttui ilkeäksi, jolloin se vain tuhosi paikkoja Digimon Adventuressa. Kohdattuaan Valitut lapset pimeän renkaan vaikutuksen alaisena Monzaemon otti lapset vangikseen Heart Attack -iskullaan ja sai heidät luulemaan itseään leluiksi. Vain Mimi ja Palmon pääsivät pakoon ja yrittivät pelastaa ystävänsä ja Palmon kehittyi Togemoniksi. Vaikka Monzaemon oli Ultimate-tason digimon, Champion-tason Togemon voitti hänet helposti taistelussa ja sai mustan rattaan lähtemään Monzaemonista. Toinen Monzaemon nähtiin asiakkaana Digitamamonin ravintolassa. Myöhemmin Sarjassa Digimon Zero Two Monzaemon ilmestyy ihmisten maailmaan Yamaton konserttiin. Monzaemon nähdään myös lopputaistelussa BelialVamdemonia vastaan.
Digimon Frontierissa Monzaemon nähdään kelluvalla lelusaarella. BlackToyAgumon muuttaa Monzaemonin viruksella WaruMonzaemoniksi, joka kidnappaa Tommyn. Lasten tuhottua BlackToyAgumonin, he huomaavat Tommyn kyenneen poistamaan viruksen Warumonzaemonista ja muuttaneen tämän takaisin normaaliksi. Myöhemmin Monzaemoneja nähdään Ennustajakylässä, Autumn Leaf Fairilla ja Trailmonien kilpailussa. Digimon Fusionissa useita Monzaemoneja nähtiin WaruMonzaemonin keittiöapulaisina. Myöhemmin WaruMonzaemon yhdisti Monzaemonit itseensä muuttuen GigaWaruMonzaemoniksi. Monzaemon nähtiin myös Digimon Xros Wars -mangassa.
Digimon Adventure tri. -elokuvasarjan kuudennessa osassa Future Monzaemon oli yksi digimoneista, joiden muistot onnistuttiin palauttamaan Meicoomonin sisälle jääneen varmuuskopiodatan avulla.
Vuoden 2020 Digimon Adventure -sarjassa Monzaemonia esittävä patsas nähdään esiintymässä Mom-Mon Park -nimisen huvipuiston maskottina, mutta olikin todellisuudessa WaruMonzaemonin käyttämä valeasu. Myöhemmin oikea Monzaemon nähtiin niiden digimonien joukossa, joiden kodit Millenniummon oli tuhonnut, sekä yrittämässä auttaa ElDradimonia pääsemään takaisin omaan kotiinsa. Myöhemmin Abbadomonin kukistumisen jälkeen Monzaemon nähtiin jakamassa ilmapalloja Mom-Mon Parkin huvipuistossa oleville digimoneille.
Digimon Ghost Gamessä Monzaemon jahtasi WaruMonzaemonia ja ExTyrannomonia, jotka muuttivat ihmisiä nukeiksi. Monzaemon myöhemmin johdatti Hiron ja Rulin heidän jäljilleen. Myöhemmin Monzemon onnistui kukistamaan WaruMonzaemonin ja ExTyrannomonin taistelussa omalla sydänhyökkäyksellään, joka muutti WaruMonzaemonin ja ExTyrannomonin hyviksi, jonka jälkeen he pyysivät tekojaan anteeksi ja palauttivat nukeiksi muuttamansa ihmiset normaaleiksi.
Monzaemonin paha Ultimate-muoto on WaruMonzaemon, joka eroaa Monzaemonista mustan värinsä ja virusmuotonsa perusteella. Monzaemon voi muuttua WaruMonzaemoniksi tietokoneviruksen avulla. Monzaemonista on myös X-Antibodymuoto Monzaemon X.
| Rookie | Champion | Ultimate | "Dark"-Ultimate | Mega |
| --- | --- | --- | --- | --- |
| Chuumon | Numemon | Monzaemon | WaruMonzaemon | Machinedramon |